钦定古今图书集成/方舆汇编/职方典/第1517卷 > 芒市考
## 钦定古今图书集成/方舆汇编/职方典/第1517卷 > 芒市考

四驿馆考

芒市长官司

芒市长官司，其地旧曰怒谋，曰大枯赕，曰小枯赕，即《唐书》所谓芒施蛮也。元至元十三年，立芒施路军民总管府，领二甸。明洪武十五年，置芒施府。正统中，改长官司。其俗男女衣缯布，女分发直额为髻，后垂衣，皮跣足。境内有青石山麓川金沙二江。土产金香橙、橄榄、芋、蔗藤。